ཞིས་ཅིན་ཕིང་གིས་ང་ཚོས་བློ་མཐུན་ཀྲུའུ་ཏེར་དྲན་གསོ་ཞུ་བར་ཁོང་གི་དངོས་ཐོག་བདེན་འཚོལ་དང་དངོས་འཛིན་དངོས་སྒྲུབ་ཀྱི་བསམ་བློ་དང་བྱ་ཐབས་ལ་སློབ་སྦྱོང་ཞུ་དགོས།དངོས་ཐོག་བདེན་འཚོལ་ནི་མར་ཁེ་སི་རིང་ལུགས་ཀྱི་སྙིང་བཅུད་དང་ང་ཚོ་གུང་ཁྲན་ཏང་མིའི་བསམ་བློ་དང་བྱ་ཐབས་གལ་ཆེན་ཞིག་ཡིན།སྔོན་མ་ང་ཚོར་ཐོབ་པའི་གྲུབ་འབྲས་མཐའ་དག་ནི་དངོས་ཐོག་བདེན་འཚོལ་ལས་བྱུང་བ་ཞིག་ཡིན།ང་ཚོས་ཀྲུང་གོའི་ཁྱད་ཆོས་ཀྱི་སྤྱི་ཚོགས་རིང་ལུགས་ཀྱི་བྱ་གཞག་མུ་མཐུད་མདུན་ཕྱོགས་སུ་སྐུལ་འདེད་གཏོང་བར་སྔར་བཞིན་དངོས་ཐོག་བདེན་འཚོལ་ལ་བརྟེན་དགོས།ཏང་ཡོངས་ཀྱི་བློ་མཐུན་ཚོས་ངེས་པར་དུ་བསམ་བློར་བཅིངས་འགྲོལ་དང་།དངོས་ཐོག་བདེན་འཚོལ།དུས་བསྟུན་ཡར་བརྩོན་བཅས་མཐའ་འཁྱོངས་བྱས་ཏེ་དུས་དང་རྣམ་པ་ཀུན་ཏུ་བདེན་དོན་མཐའ་འཁྱོངས་དང་ནོར་འཁྲུལ་ཡོ་བསྲང་བྱ་རྒྱུའི་གྲ་སྒྲིག་བྱེད་དགོས།ཏང་དང་མི་དམངས་ཀྱི་བྱ་གཞག་ལ་ཕན་པ་ཡོད་པའི་ལས་ཀ་ཡིན་ཕྱིན་མཐའ་གཅིག་ཏུ་སྒྲུབ་པ་དང་།ཧུར་བརྩོན་ཆེན་པོས་སྒྲུབ་པ།ལྷོད་གཡེང་སྤུ་ཙམ་ཡང་མི་གཏོང་བར་སྒྲུབ་པ་དང་།ཏང་དང་མི་དམངས་ཀྱི་བྱ་གཞག་ལ་གནོད་པའི་ལས་ཀ་ཡིན་ཕྱིན་སྒྱུར་བཅོས་མཐའ་གཅིག་ཏུ་བྱེད་པ་དང་།སྒྱུར་བཅོས་མཐིལ་ཕྱིན་པ་བྱེད་པ།སྒྱུར་བཅོས་ནར་འགྱངས་གཏན་ནས་མི་བྱེད་པའི་སྒོ་ནས་བྱ་གཞག་འཕེལ་རྒྱས་ཀྱི་རྣམ་པ་གསར་པ་དང་མར་ཁེ་སི་རིང་ལུགས་འཕེལ་རྒྱས་གཏོང་ཡུལ་གསར་པ་ཟམ་མི་ཆད་པར་གཏོད་དགོས་པའི་ནན་བཤད་གནང་བ་རེད།